पाली नगर परिषद में काबिज भूखंडों में से दो का नियमन
पालीनगर परिषद ने विभिन्न योजना क्षेत्र में अतिक्रमण कर बैठे लोगों में से दो भूखंडों का नियमन किया है। इसके अलावा अभी अन्य किसी योजना में किसी भूखंड के नियमन की अभी कोई योजना नहीं है। यह जानकारी राज्य विधानसभा में मंगलवार को पाली से विधायक ज्ञानचंद पारख के सवाल के लिखित जवाब में दी गई। लिखित जवाब में बताया गया कि जिन दो भूखंडों के नियमित किया गया है, उनमें आदर्श नगर विस्तार में भूखंड संख्या 147 (300 वर्गगज) और वीर दुर्गादास नगर में भूखंड संख्या 168 (266.66 वर्गगज) शामिल है। इसके अलावा विभिन्न योजनाओं में 54 भूखंड है, जिनके नियमन अभी नहीं हुए है। विधायक ने इन भूखंडों को नियमन राशि लेकर नियमित करने का सवाल में आग्रह किया, जिसके जवाब में बताया गया कि अभी ऐसा कोई प्रस्ताव विचाराधीन नहीं है।
hin_Deva hin_Deva